CELEX: 32016D0135
Language: sl
Date: 2016-01-29 00:00:00
Title: Izvedbeni sklep Komisije (EU) 2016/135 z dne 29. januarja 2016 o odložitvi datuma izteka odobritve flokumafena, brodifakuma in varfarina za uporabo v biocidnih proizvodih v vrsti proizvodov 14 (Besedilo velja za EGP)

2.2.2016   
            
            
               SL
            
            
               Uradni list Evropske unije
            
            
               L 25/65
            
         IZVEDBENI SKLEP KOMISIJE (EU) 2016/135
   z dne 29. januarja 2016
   o odložitvi datuma izteka odobritve flokumafena, brodifakuma in varfarina za uporabo v biocidnih proizvodih v vrsti proizvodov 14
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
   ob upoštevanju naslednjega:
   
               (1)
            
            
               Aktivne snovi flokumafen, brodifakum in varfarin so bile vključene v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih v vrsti proizvodov 14 in se na podlagi člena 86 Uredbe (EU) št. 528/2012 štejejo za odobrene v skladu z navedeno uredbo ob upoštevanju specifikacij in pogojev iz Priloge I k navedeni direktivi.
            
         
               (2)
            
            
               Njihova odobritev se bo iztekla 30. septembra 2016 za flokumafen in 31. januarja 2017 za brodifakum in varfarin. V skladu s členom 13(1) Uredbe (EU) št. 528/2012 so bile vložene vloge za podaljšanje odobritve teh aktivnih snovi.
            
         
               (3)
            
            
               Zaradi ugotovljenih tveganj pri uporabi aktivnih snovi flokumafen, brodifakum in varfarin se za obnovitev njihove odobritve opravi ocena alternativnih aktivnih snovi. Poleg tega se zaradi navedenih tveganj odobritev navedenih aktivnih snovi lahko podaljša le, če se dokaže, da je izpolnjen vsaj eden od pogojev iz prvega pododstavka člena 5(2) Uredbe (EU) št. 528/2012.
            
         
               (4)
            
            
               Komisija je začela študijo o ukrepih za zmanjšanje tveganja, ki se lahko uporabljajo za antikoagulantne rodenticide, da bi lahko predlagala ukrepe, ki so najbolj primerni za zmanjšanje tveganj, povezanih z lastnostmi navedenih aktivnih snovi.
            
         
               (5)
            
            
               Vložnikom bi bilo treba omogočiti podaljšanje odobritve navedenih aktivnih snovi, da bi v vlogah lahko obravnavali ugotovitve iz študije. Poleg tega bi bilo ugotovitve iz navedene študije treba upoštevati pri odločanju o podaljšanju odobritve vseh antikoagulantnih rodenticidov.
            
         
               (6)
            
            
               Da se olajšata pregled ter primerjava tveganj in koristi vseh antikoagulantnih rodenticidov kot tudi ukrepov za zmanjšanje tveganja, ki se uporabljajo zanje, bi bilo treba oceno flokumafena, brodifakuma in varfarina izvesti vzporedno z oceno ostalih antikoagulantnih rodenticidov.
            
         
               (7)
            
            
               Posledično bo odobritev flokumafena, brodifakuma in varfarina zaradi razlogov, na katere vložniki nimajo vpliva, verjetno prenehala veljati pred sprejetjem odločitve o morebitnem podaljšanju odobritve. Zato je primerno datum izteka odobritve navedenih aktivnih snovi odložiti za obdobje, ki je potrebno, da se omogoči preverjanje vlog.
            
         
               (8)
            
            
               Z izjemo datuma izteka odobritve bi morale navedene snovi ostati odobrene v skladu s specifikacijami in pogoji, navedenimi v Prilogi I k Direktivi 98/8/ES.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za biocidne pripravke –
            
         SPREJELA NASLEDNJI SKLEP:
   Člen 1
   Datum izteka odobritve flokumafena, brodifakuma in varfarina za uporabo v biocidnih proizvodih v vrsti proizvodov 14 se odloži na 30. junij 2018.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 29. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 167, 27.6.2012, str. 1.
   
      (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).